Kanguros_lv llança el seu I Concurs de contes breus
2025-07-24

L’entitat de voluntariat Kanguros_lv de Burjassot, dedicada a projectes solidaris, ha organitzat el seu I Concurs de contes breus. Un concurs, amb el lema “Siguem Solidaris”, dirigit a alumnes de 5é i 6é de primària i de 1r d’ESO del municipi.

L’objectiu del concurs és que els xavals participants en el mateix desenvolupen la seua imaginació i creativitat, expressen i desenvolupen les seues idees, exerciten el bon ús del llenguatge, valoren la importància de la solidaritat en la societat i proposen alternatives de solució davant la problemàtica actual.

Podran participar, fins al 4 d’abril, els alumnes de 5é i 6é de primària i de 1r d’ESO matriculats en col·legis de Burjassot o bé aquells que, cursant els seus estudis fóra del municipi, estiguen empadronats en el mateix. Els treballs presentats s’arreplegaran en els centres educatius en els quals estiguen matriculats els participants, en el cas que siguen de Burjassot. La resta de participants hauran de presentar-los en el local de Kanguros_lv, en el c/ Rocafort, núm. 1, baix, esquerre, els dilluns de 19 a 21 hores. També es poden enviar, escanejat, per correu electrònic a kanguros_lv@hotmail.com.

Els contes presentats hauran de ser originals i inèdits i cada participant podrà presentar només un conte de forma individual. El conte haurà d’estar escrit a mà per l’alumne, valorant-se també la presentació del mateix. La seua extensió màxima serà un foli A4 per una cara.

El lliurament de premis als tres millors contes es realitzarà el 24 d’abril en la Fira del Llibre de 2a mà que tindrà lloc al llarg d’aqueix cap de setmana en el Parc de la Granja.